- Hindi News
- National
- कांग्रेस में मुख्यमंत्री पद के लिए किसी नेता को प्रोजेक्ट करना खतरनाक : शास्त्री
कांग्रेस में मुख्यमंत्री पद के लिए किसी नेता को प्रोजेक्ट करना खतरनाक : शास्त्री
पूर्व केंद्रीय मंत्री और वरिष्ठ कांग्रेस नेता अनिल शास्त्री ने कांग्रेस में मुख्यमंत्री पद के लिए पहले से किसी नेता को प्रोजेक्ट करने को खतरनाक बताया। उन्होंने कहा यदि ऐसा किया तो पार्टी में गुटबाजी हो जाएगी। अभी जरूरी है कि मप्र में अगले साल होने वाले विधानसभा चुनाव के लिए सभी नेता एकजुट होकर तैयारी करें। कमलनाथ भी सीएम पद के लिए पहले से किसी चेहरे को प्रोजेक्ट नहीं करने की पैरवी कर चुके हैं, लेकिन पार्टी के कुछ नेता चाहते है कि पहले से चेहरा प्रोजेक्ट करना चाहिए।
शास्त्री ने कहा कि मप्र में कांग्रेस की स्थिति मजबूत है। कार्यकर्ताओं में जोश है। सभी नेता अभी से अपनी ताकत झोंक दें तो हर हाल में अगली सरकार कांग्रेस होगी। उन्होंने चुनाव के लिए छह महीने पहले टिकट घोषित करने की बात भी कही ताकि उम्मीदवार को ज्यादा से ज्यादा जनता के बीच जाने का मौका मिले।
tgl_Latn sot_Latn hin_Deva hin_Deva hin_Deva hin_Deva